C 410/20
BG
Официален вестник на Европейския съюз
26.10.2022 г.
Тя се заменя със следното: „Член 8 — Етикетиране Знакът за съответствие представлява хартиен етикет, поставен върху една от двете плоски страни на сиренето, след като то е зряло поне 45 дни; на тего има червен знак (CMYK: C = 0, M = 95, Y = 85, K = 0 — изображение 1) за продукти, произведени в ниската част на долината от 1 януари до 31 декември, и син знак (CMYK: C = 98, M = 72, Y = 12, K = 0 — изображение 2) за продукти, произведени на планинските пасища между 20 май и 20 октомври.
От графична гледна точка в центъра има стилизирано изображение на хлопатар, а в неговия център — кръгла пита сирене с едно отделено парче.
Около контура на хлопатара фигурира надпис с част от наименованието за произход: „Formai de Mut D.O.P.“, а по вътрешния ръб на кръга, в който е изобразен хлопатарът — надпис с останалата част от наименованието: „dell’Alta Valle Brembana“, както и позоваване на правното основание за регистрацията: „Reg.
C.E. 1107/96“.
Околовръст по външния ръб са изобразени 22 стилизирани хлопатара, отделени от центъра с пръстен.
За синия знак пръстенът под 22-та хлопатара е заменен с повтарящите се думи „d’alpeggio“ [от планинските пасища] (изображение 2).
За сиренето „Formai de Mut dell’Alta Valle Brembana“, което е зряло повече от 6 месеца, знакът е със същите характеристики, като описаните по-горе, но с допълнителен пръстен под формата на повтарящата се дума „Riserva“, разположен под 22-та хлопатара (изображения 3 и 4).
Изображение 1
Изображение 2